32004L0066
L 168/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2004/66/ЕО НА СЪВЕТА
от 26 април 2004 година
за адаптиране на Директиви 1999/45/ЕО, 2002/83/ЕО, 2003/37/ЕО и 2003/59/ЕО на Европейския парламент и на Съвета и Директиви 77/388/ЕИО, 91/414/ЕИО, 96/26/ЕО, 2003/48/ЕО и 2003/49/ЕО на Съвета в областта на свободното движение на стоки, свободното предоставяне на услуги,земеделие, транспортна политика и данъчно облагане, вследствие на присъединяването на Чешката република, Естония, Кипър, Латвия, Литва, Унгария, Малта, Полша, Словения и Словакия
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Договора за присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз (1) (наричан по-долу „Договора за присъединяване“), и по-специално член 2, параграф 3 от него,
като взе предвид Акта за присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република и извършените корекции в Договорите, на които се основава Европейският съюз (2) (наричан по-долу „Акта за присъединяване“), и по-специално член 57 от него,
като взе предвид предложението на Комисията,
като има предвид, че:
(1)
За някои актове, които остават в сила след 1 май 2004 г., и които изискват адаптиране вследствие на присъединяването, в Акта за присъединяване не са предвидени необходимите адаптации или са предвидени такива, които обаче е необходимо да бъдат допълнително адаптирани. Всички тези адаптации трябва да бъдат приети преди присъединяването, така че да бъдат приложими към датата на присъединяване.
(2)
Съгласно член 57, параграф 2 от Акта за присъединяване такива адаптации трябва да се приемат от Съвета във всички случаи, когато оригиналният акт е бил приет от Съвета самостоятелно или съвместно с Европейския парламент.
(3)
Директиви 1999/45/ЕО (3), 2002/83/ЕО (4), 2003/37/ЕО (5) и 2003/59/ЕО (6) на Европейския парламент и на Съвета и Директиви 77/388/ЕИО (7), 91/414/ЕИО (8), 96/26/ЕО (9), 2003/48/ЕО (10) и 2003/49/ЕО (11) на Съвета следва да бъдат съответно изменени,
ПРИЕ НАСТОЯЩАТА ДИРЕКТИВА:
Член 1
Директиви 1999/45/ЕО, 2002/83/ЕО, 2003/37/ЕО, 2003/59/ЕО, 77/388/ЕИО, 91/414/ЕИО, 96/26/ЕО, 2003/48/ЕО и 2003/49/ЕО се изменят, както е посочено в приложението към настоящата директива.
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, до датата на влизане в сила на Договора за присъединяване. По отношение на разпоредбите на настоящата директива за адаптиране на изменената Директива 91/414/ЕО, както и на Директиви 2002/83/ЕО, 2003/37/ЕО и 2003/59/ЕО, датата за привеждане в съответствие с националното законодателство е тази, която е предвидена в нея. Държавите-членки незабавно предоставят на Комисията текстовете на разпоредбите за привеждане в съответствие на настоящата директива с националното им законодателство заедно с таблица на съответствията между тези разпоредби и специфичните разпоредби на настоящата директива.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Настоящата директива влиза в сила само при условие и на датата на влизане в сила на Договора за присъединяване.
Член 4
Адресати на настоящата директива са държавите-членки.
Съставено в Брюксел на 26 април 2004 година.